Toomas Volkmann

Toomas Volkmann (sündinud 6. jaanuaril 1961 Kivi-Vigalas) on eesti fotograaf, kes praeguseks üle kolme aastakümne kestnud loometeel on viljelenud nii portree- ja moefotot kui loodusfotograafiat.

Elukäik

Volkmann sündis 6. jaanuaril 1961. aastal Kivi-Vigalas. Pärast Pärnu 4. Keskkooli lõpetamist astus veterinaaridest vanemate laps Volkmann Tartu Ülikooli arstiteaduskonda, kus õppis kolm aastat, töötades õpingute kõrval ka erakorralise meditsiini vallas. Tartus käis Volkmann Evald Hermaküla teatristuudios ja hobi korras Andrus Kasemaa kunstikabinetis joonistamas.

Kõrghariduse omandas Volkmann aga hoopis 1986. aastal lavakunstikateedris kursusejuhendaja Lembit Petersoni käe all. Viimane on Volkmanni edasist loometeed oluliselt mõjutanud. 1980-ndate lõpu eesti teatrimaastikul toimuv Volkmanni ei kõnetanud, nii asus ta lavaka lõpetamise tegutsema hoopis Hortus Musicuse lauljana, tuuritades vanamuusikaansambli koosseisus erinevates riikides mitu aastat. Vanamuusika on samuti jätnud sügava jälje Volkmanni loomingusse: polüfoonsele koorilaulule omased mustrid, korrastatus, täpsus ja distsipliin on tugevalt mõjutanud ka Volkmanni pildikeelt. 

Hiljem õppis Volkmann The London Institute’s fotograafiat, lõi uudse moefotograafia diskursuse Eestis ning sai omamoodi ajastu kroonikuks 1998. aastal alguse saanud Eesti klubiskenet oluliselt mõjutanud pidudesarja Vibe ainsa ametliku jäädvustajana. 2010-ndatel on ta tegutsenud ka telesaate „Eesti tippmodell“ kohtunikuna.

Looming

Huvi fotograafia vastu saatis Volkmanni juba varasest noorusest – 6. klassist alates käis ta kooli fotograafiaringis, 90ndate algul sai osa salongilisest kooskäimisest Tallinnas, teiste seas koos Peeter Lauritsa, Herkki-Erich Merila (hilisemad DeSstudio asutajad) ja Tõnu Õnnepaluga. 1993.-1994. aastatel õppis Volkmann fotograafiat Londonis, misjärel naasis Eestisse ja on alates 1995. aastast töötanud vabakutselise fotograafina ja ka interjööride loojana. 

Oma loometeed alustas Volkmann Tristan Manni pseudonüümi all, pildistades autoportreesid, mis tõid Eesti kunstikeelde esmakordselt autoperformatiivsuse ja gay-sensibiliteedi. Oma esimesi fotosid eksponeeris Volkmann nii Eestis kui mujal koos teiste Eesti fotograafidega loodud rühmitusega „Igavesti sinu“.

Moefotograafina on Volkmann teinud koostööd pea kõikide Eesti meediaväljannetega, olles muu hulgas 13 aasta jooksul kõigi ajakirja „Anne“ kaanefotode autor. Väga tuntud on Volkmanni portreefotograafia 90-ndatest ja selle sajandi esimesest kümnendist. 

Alates 1979. aastast on Volkmann osalenud näitustel Eestis ja väljaspool, neist monumentaalseim oli osalemine koos Tõnu Tunneli ja Tõnu Runneliga sajast portreest koosnenud näituse ja hiljem koos Kaire Van Der Toorn-Guthaniga välja antud raamatu “Eesti läbi 100 silmapaari” loomisel. See külastas rändnäitusena 6 riiki ja 12 linna. 2023. aasta sügisel avati Fotografiska Tallinnas Volkmanni seni suurim isikunäitus „täis minevik“.

Näitused

Isikunäitused

1979 isikunäitus, Pärnu Linna Ajaloomuuseum

1994 Portreed, London Institute 

1996 Sõbrad nädalalõpuks, Dionysia ’96, Rüütli galerii, Tartu  

1997 Portreed, Dionysia ’97, kino “Illusioon”, Tartu  

1998 Valitud portreed, X-Baar, Tallinn  

2001 Projekt “Save Our Souls: Portreed lastekodust,vanglast ja vanadekodust” 

2004 Baariportreed, Cafe Angel  

2006 Mäng, püsiekspositsioon Park hotell  

2008 Püsiekspositsioon, Hotell Olümpia  

2009 Jeunesse Fatale - portreed, Tallinn, Moodne Valgus Galerii  

2010 Portreed, Plovdiv, Bulgaaria  

2016 Portreed. Renessanss, Mon Repos, Tallinn 

2018 Eesti läbi 100 silmapaari. Portreed eestlastest 100-1 aastat, Tartu / ERM 

2018 Past Perfect, portreed vanadekodust, Toronto / Tartu Kolledzh 

2018 Eesti läbi 100 silmapaari, Haapsalu / Kultuurikeskus 

2018 Eesti läbi 100 silmapaari, Keila-Joa loss, valik 

2018 Eesti läbi 100 silmapaari, Rotterdam / Fenix Flex Factory ja Verhalenhuis Belvedere 

2018 Eesti läbi 100 silmapaari, Berliin / Kühlhause Berlin 

2018 Eesti läbi 100 silmapaari, Tallinn / Ajaloomuuseum, Maarjamäe loss 

2018 Eesti läbi 100 silmapaari, Tallinn / Hotell Radisson Blue Olümpia, valik  

2019 Eesti läbi 100 silmapaari, Stockholm / Viking Line uus terminal ja Eesti saatkond  

2019 Eesti läbi 100 silmapaari, San Francisco / World Affairs Council 

2019 Eesti läbi 100 silmapaari, Kuressaare / Kultuurikeskus  

2020 Eesti läbi 100 silmapaari, Kärdla / Kultuurikeskus  
2020 Eesti läbi 100 silmapaari, Helsingi / Länsiterminal2 

2020 Eesti läbi 100 silmapaari, Narva / Narva Vaba Lava 

2023 “täis minevik”, Fotografiska

Grupinäitused 

1989 Foto noortenäitus, Tartu Linna Ajaloomuuseum 
 
1989 Eesti FotoÜhingu aastanäitus, Tallinn  
 
1990 “Igavesti Sinu”, Tallinn  
 
1990 “Eesti noortefoto aastanäitus”, Illegaard, Tartu (I preemia) 
 
1990 Aktinäitus Raevanglas, Tallinn 
 
1990 “Eesti foto aastanäitus”, Kiek in de Kök, Tallinn (grand prix)  
 
1991 “Always Yours Presents”, Tallinn  
 
1991 Rosa Eastman Gallery, New York 
 
1991 “Akt raevanglas”, Tallinna Fotomuuseum 
 
1991 Contemporary Soviet Photography, Roy Boyd Gallery, Chicago  
 
1992 Eesti Foto Aaastanäitus, Kiek in de Kök, Tallinn (grand prix)  
 
1992 “Igavesti Sinu”, Vilnius, Lithuania 
 
1992 Always Yours – Group of Estonian Photographers, Roy Boyd Gallery, Chicago 
 
1992 Saaremaa Fotofestival’92, Saaremaa Muuseum, Saaremaa 
 
1992 “Akt Raevanglas”, Tallinna Fotomuuseum  
 
1993 Rändnäitus “Das Gedächtnis der Bilder”, Berlin, Rostock, Kopenhaagen, Stockholm  
 
1993 Aktinäitus Raevanglas, Tallinn 1996 EstFem, Tallinna Linnagalerii 
 
2010 “Wildlife documentaries” Kiwa, Draakoni Galerii, Tallinn 
 
2013 Kaamos, Tallinn Tarbekunsti Muuseum 
 
2013 Fotomuuseum, Lee  
 
2014 Projekt T-särk Tallinn, Tallinn Dolls  
 
2014 Valge maika, Tartu Kunstimuuseum  
 
2015 Kiwa isikunäitus, “Autoportree tundmatuga” Tartu Kunstimuuseum  
 
2015 Surm ja ilu, KUMU  

2015 Plahvatusest tasandikule.Eesti kaasaegne foto 1991-2015, Tartu Kunstimuuseum 
 
2018 “Salatoimikud”, KUMU 
 
2020 “Eesti portreeavangard 1980–2000”, Fotomuuseum 
 
2022 Muusika aed, Hortus Musicus 50, Ajaloomuuseum (Suurgildi hoone)

Reklaamikampaaniad ettevõtetele, koostöö 

Marat, Sangar, Monton, Everman, Liviko, Saku, Radiolinja, Talleg, A&G, Salon +, Pädaste Mõis, Restoran Noa, Postimees, Vanemuise Teater, Draamateater,Linnateater, Reval Cafe, Club Hollywood, Club Angel, Tallinna Kaubamaja, Shishi, Trendekspress, Anne, A le Cock, Welcome to Estonia, Bolefloor, Kiviprojekt, Viru Keskus, Rocc al Mare Keskus, Eesti Kontsert, Rahvusooper Estonia, Linnateater, Manna la Rosa, La bioesthetique (Vogue Russia), Expressions 

2017 Maria Faust - In the Beginning, albumi kaas ja sisepildid (Stunt Records)  

2018 Maria Faust - Machina, albumi kaas ja sisepildid (Stunt Records)  

2020 Maria Valdmaa/Mikko Perkola - Aberdene1662, albumi kaas ja sisepildid (ERP)  

2022 Maria Faust - Mass of Mary, albumi kaas (ERP)

Kaastöö väljaannetele (fotod, artiklid)

Eesti Ekspress, Päevaleht, Õhtuleht, Postimees, Magneet, Anne, Stiil, Kroonika, Eesti Naine, Cosmopolitan, Marie Claire, Ruum, Diivan, Oma Maitse, Kroonika, ELLE Decoration, Köök, KK (Norway) Arhidectural Digest(USA), Pulss, Anne Stiil, Mood, Säde jm

Kuraatorprojektid 

2011 New Nordic Fashion Illustration, Rottermani Keskus 
 
2012 New Nordic Fashion Illustration, Helsinki Disainimuuseum 
 
2015 New Nordic Fashion Illustration Vol 2, Tallinn, Tarbekunstimuusium  

2016 New Nordic Fashion Illustration Vol 2, Helsinki, Eesti Konsulaat 
 
2016 New Nordic Fashion Illustration Vol 2, Pärnu Linnamuuseum 
 
2016 New Nordic Fashion Illustration Vol 2, Washington 
 
2016 New Nordic Fashion Illustration Vol 2, Budapest
 
2017 New Nordic Fashion Illustration Vol.2, Boras Tekstiilimuuseum (Rootsi) 
 
Osavõtjad Soomest, Rootsist, Norrast, Taanist, Eestist, 120 tööd

Raamatud

2000 Mees muutuvas Maailmas, Olev Poolamets; kaas ja 12 fotot, Tallinn  

2001-2003 First Class Floral Design 1, 2, 3; Tokyo, Japan 
 
2003 Brides in Bloom, Taivo Piller, Toomas Volkmann; Oostkamp/Belgium  

2005 Jumestamisest, Katrin Sangla, Toomas Volkmann, Tallinn
 
2010 Jagamise rööm, Sikke Sumari, Angeelika Kang, Toomas Volkmann; Tallinn
 
2018 Eesti läbi 100 silmapaari, Kaire van der Toorn-Guthan, Toomas Volkmann, Tallinn
 
2022 Hortus Musicus, viiskümmend, Saale Fischer, Tallinn

Sisekujundusprojektid

Alates 1998 vabakutseline sisekujundaja 
 
2009 Eesti Disainerite Liidu aastapreemia 
 
2012 Vabaduse Kohvik 
 
2014 Viru Hotelli Punane Baar 

Erinevad interjöörialased eraprojektid

Külalislektor 

Tartu Kunstikool 
 
Eesti Kunstiakadeemia 
 
Tallinna Õpetajate Maja 
 
Fotografiska 
 
Fotomuuseum

Välislingid

ERMis avati Eesti lugu jutustav fotonäitus "Eesti läbi 100 silmapaari"

Fotografiska jutud: Toomas Volkmann: Ikoon - Ellen

ERRi arhiiv: Elamus. Toomas Volkmann

AASTA PARIMAD LOOD | Fotograaf Toomas Volkmann oma tööst: olen nagu ämmaemand, kes...

Eesti fotograafid
Eesti lauljad
Eesti Muusika- ja Teatriakadeemia vilistlased
Sündinud 1961